*Projekts*

Ministru kabineta rīkojuma projekta

**„Par Limbažu novada pašvaldības nekustamo īpašumu pārņemšanu valsts īpašumā”** sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta „Par Limbažu novada pašvaldības nekustamo īpašumu pārņemšanu valsts īpašumā” (turpmāk – rīkojuma projekts) mērķis ir atļaut pārņemt valsts īpašumā Limbažu novada pašvaldības nekustamos īpašumus „Sila ceļš” un “Blomes trase” Viļķenes pagastā, jo tie nav nepieciešami pašvaldības funkciju pildīšanai, nodot tos Zemkopības ministrijas valdījumā valsts funkciju (valsts meža apsaimniekošana un aizsardzība) īstenošanai un zemesgrāmatā nostiprināt īpašuma tiesības uz valsts vārda Zemkopības ministrijas personā.  Ministru kabineta rīkojums stāsies spēkā pēc tā parakstīšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 42. panta otrā daļa un 43. pants un Meža likuma 4. panta otrā daļa. Likuma „Par pašvaldībām” 21. panta pirmās daļas 17. punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projekta 1.punktā minētie nekustamie īpašumi „Sila ceļš” un “Blomes trase”, kas atrodas Viļķenes pagastā, ir Limbažu novada pašvaldībai piederošie ceļi, kas funkcionāli tiek izmantoti kā meža infrastruktūras objekti akciju sabiedrības „Latvijas valsts meži” (turpmāk – LVM) mežsaimnieciskajos darbos iesaistītā transporta pārvietošanās nodrošināšanai, tāpēc tie uzturami atbilstošā stāvoklī ar piemērotu ceļa noturību un kvalitāti, bet pašvaldība finansējuma trūkuma dēļ to nevar nodrošināt.Limbažu novada dome, ievērojot Publiskas personas mantas atsavināšanas likuma 42. panta otro daļu un Meža likuma 4. panta otro daļu, 22.08.2019. pieņēma lēmumus:1) “Par nekustamā īpašuma “Blomes trase”, kadastra Nr. 6688 010 0178, Viļķenes pagastā, Limbažu novadā, nodošanu bez atlīdzības valsts īpašumā” (protokols Nr.17, 22.§);2) “Par nekustamā īpašuma “Sila ceļš”, kadastra Nr. 6688 007 0082, Viļķenes pagastā, Limbažu novadā, nodošanu bez atlīdzības valsts īpašumā” (protokols Nr.17, 23.§).Pamatojoties uz abiem lēmumiem, Limbažu novada dome nolēma pašvaldībai piederošos ceļus nodot valstij valsts pārvaldes funkciju īstenošanai – Meža likumā noteiktās valstij piekrītošās un piederošās meža zemes apsaimniekošanai un aizsardzībai, paredzot, ka tie bez atlīdzības nododami Limbažu novada pašvaldībai, ja vairs netiek izmantoti minētās valsts funkcijas īstenošanai, kā arī nosakot aizliegumu nekustamos īpašumus atsavināt un apgrūtināt tos ar lietu tiesībām.Saskaņā ar Meža likuma 4. panta otrās daļas noteikumiem “valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību veic akciju sabiedrība "Latvijas valsts meži", kas nodibināta valsts meža īpašuma pārvaldīšanai un apsaimniekošanai”. Ievērojot minēto, ar rīkojuma projektu paredzēts pārņemt bez atlīdzības no Limbažu novada pašvaldības valsts īpašumā un Zemkopības ministrijas valdījumā šādus nekustamos īpašumus:  1) “Sila ceļš” (nekustamā īpašuma kadastra Nr. 6688 007 0082), kas sastāv no zemes vienības (kadastra apzīmējums 6688 007 0081) 2,24 ha platībā, un uz tās esošu inženierbūvi (būves kadastra apzīmējums 6688 007 0081 001) ar nosaukumu “Sila ceļš”. Tas ir ceļš 2162 m garumā, kas ļauj piekļūt valsts meža masīviem un nepieciešams LVM mežsaimnieciskajos darbos iesaistītā transporta pārvietošanās nodrošināšanai. Minētais nekustamais īpašums ierakstīts zemesgrāmatā Vidzemes rajona tiesas Zemesgrāmatu nodaļas Viļķenes pagasta zemesgrāmatas nodalījumā Nr. 100000590910 uz Limbažu novada pašvaldības vārda. Atbilstoši Aizsargjoslu likumā un likumā “Par Ziemeļvidzemes biosfēras rezervātu” noteiktajam rīkojuma projektā minētais nekustamais īpašums ir apgrūtināts ar zemesgrāmatā nostiprinātām lietu tiesībām, kas norādītas zemesgrāmatas III daļas 1. iedaļā;  2) “Blomes trase” (nekustamā īpašuma kadastra Nr. 6688 010 0178), kas sastāv no zemes vienības (kadastra apzīmējums 6688 010 0178) 2,76 ha platībā, un uz tās esošu inženierbūvi (būves kadastra apzīmējums 6688 010 0178 001) ar nosaukumu “Blomes trase”. Tas ir ceļš 2300 m garumā, kas ļauj piekļūt valsts meža masīviem un nepieciešams LVM mežsaimnieciskajos darbos iesaistītā transporta pārvietošanās nodrošināšanai. Minētais nekustamais īpašums ierakstīts zemesgrāmatā Vidzemes rajona tiesas Zemesgrāmatu nodaļas Viļķenes pagasta zemesgrāmatas nodalījumā Nr. 100000591076 uz Limbažu novada pašvaldības vārda. Atbilstoši Aizsargjoslu likumā un likumā “Par Ziemeļvidzemes biosfēras rezervātu” noteiktajam rīkojuma projektā minētais nekustamais īpašums ir apgrūtināts ar zemesgrāmatā nostiprinātām lietu tiesībām, kas norādītas zemesgrāmatas III daļas 1. iedaļā.  Valstij, pārņemot rīkojuma projektā minētos nekustamos īpašumus no pašvaldības, zemesgrāmatā ierakstītie apgrūtinājumi nerada papildu ietekmi uz šo nekustamo īpašumu iespējamo izmantošanu. Zemkopības ministrijai, izmantojot valsts nekustamos īpašumus, ir saistoša Aizsargjoslu likumā noteiktā kārtība atbilstoši aizsargjoslu veidam, kā arī likumā “Par Ziemeļvidzemes biosfēras rezervātu” un Ministru kabineta 2011. gada 19. aprīļa noteikumos Nr. 303 ”Ziemeļvidzemes biosfēras rezervāta individuālie aizsardzības un izmantošanas noteikumi” noteiktais.  Rīkojuma projektā minēto nekustamo īpašumu sastāvā esošās inženierbūves (ceļi) ir funkcionāli saistītas ar zemes vienībām, kas tiesiskā izpratnē atzīstamas par attiecīgā zemesgabala galvenās lietas blakus lietu. Saskaņā ar Civillikuma 850. pantu viss, kas pastāv tikai ar galveno lietu vai pieder pie tās, vai kā citādi ar to saistīts, ir blakus lieta. Savukārt atbilstoši Civillikuma 853. pantam visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām, kādēļ, atsavinot galveno lietu, pie tās piederīga blakus lieta šaubu gadījumā atzīstama par atsavinātu kopā ar to, ja vien nav tieši noteikts pretējais.  Ievērojot minēto, nekustamā īpašuma pārņemšana no Limbažu novada pašvaldības valsts īpašumā un Zemkopības ministrijas valdījumā, un LVM pārvaldīšanā un apsaimniekošanā ir lietderīga, un uz nekustamiem īpašumiem normatīvajos aktos noteiktajā kārtībā zemesgrāmatā nostiprināmas īpašuma tiesības uz valsts vārda Zemkopības ministrijas personā. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, LVM un Limbažu novada pašvaldība |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums neietekmē un nemaina sabiedrības mērķgrupas tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019.gads | | Turpmākie trīs gadi (*euro*) | | | | |
| 2020.gads | | 2021.gads | | 2022.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Izdevumus par valsts nekustamo īpašumu tiesību maiņu zemesgrāmatā segs LVM par saviem finanšu līdzekļiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana**  **un tās ietekme uz institūcijām** | | |
| 1. | Projekta izpildē iesaistītās institūcijas un publiskās kapitālsabiedrības | Projekta izpildi nodrošinās Zemkopības ministrija, LVM un Limbažu novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav. |

Zemkopības ministrs K. Gerhards

Punka 67027377

Rita.Punka@zm.gov.lv